Memory Leak Detection - CodeProject 11,491,598 members (66,127 online)
CPOL 310.2K 12.2K 204
Last Visit: 31-Dec-99 19:00 Last Update: 28-May-15 0:54Refresh123 Next » ​Die koelste houerhuis wat jy ooit sal sien!
Johannes van Graan 23 ６月, 2017 16:00
作成: 13 ６月, 2017
Die meeste van ons weet teen dié tyd al wat ‘n skeepsvraghouerhuis is, en ook hoe stylvol en elegant dit opgemaak kan word. Maar net indien jy nog in die donker is, bring ons vandag vir jou ‘n fantastiese voorbeeld wat wys net hoe sjiek ‘n houerhuis kan wees.
Christina Menezes van Brasilië is die professioneel agter hierdie ontwerp.
Skeepsvraghouers word gewoonlik geassosieer met donker, beknopte spasies – wel, ‘donker en beknop’ is die laast woorde waaraan mens dink wanneer dit by hiérdie pragtige ontwerp kom.
En kyk net hoe fantasties laat die beligting al die verskillende materiale uitstaan, van die mure se houtpanele tot die vloere se baksteen ontwerp.
‘n Warm kleurskema
Ons is mal oor die kleurskema aan die binnekant, waar bruine en ander aardse kleure ‘n warm gevoel optower wat mens sommer dadelik laat welkom voel.
Pragtig én prakties
Natuurlik is ‘n skeepsvraghouerhuis nie net daar om oulik te lyk nie – dit moet net so prakties en leefbaar as ‘n gewone huis wees.
Wel, wat dink jy van hierdie oopplan uitleg wat, alhoewel dit klein is, heel gemaklik ‘n kombuis, eet area en sitkamer insluit?
‘n Ruim gevoel
Aangesien die huis klein is, is verskillende metodes aangewend om dit meer ruim en oop te laat lyk en voel, soos die vollengte spieëls in die slaapkamer wat, tesame met die briljante beligting en groot vensters, heel suksesvol in hul doel slaag.
Die kreatiwiteit eindig glad nie wanneer dit by die badkamer kom nie, aangesien hierdie klein vertrek net so ruim en stylvol soos die res van die huis lyk. Om dit meer prakties te maak, is die badkamer toeganklik vanaf die slaapkamer en leef area, asook die houtdek aan die buitekant.
‘n Heel unieke skepping wat perfek kan werk vir een mens of ‘n jong paartjie – of wat sê jy?
Vir meer inspirasie, loer gerus na: 6 stylvolle voorbeelde van skeepsvraghouer huise.